Forslag til RÅDETS FORORDNING om fordeling af fiskerimuligheder i henhold til protokollen mellem Den Europæiske Union og Republikken Guinea-Bissau om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem de to parter /* COM/2012/0262 final - 2012/0135 (NLE) */





BEGRUNDELSE 1. BAGGRUND FOR FORSLAGET På grundlag af det mandat, Europa-Kommissionen har fået af Rådet[1], har Europa-Kommissionen ført forhandlinger med Republikken Guinea-Bissau med henblik på at forny protokollen til fiskeripartnerskabsaftalen mellem Det Europæiske Fællesskab og Republikken Guinea-Bissau. Disse forhandlinger mundede ud i, at der blev paraferet en ny protokol den 10. februar 2012. Den nye protokol omfatter en periode på 3 år fra datoen for undertegnelsen. I protokollen er der fastsat fiskerimuligheder for følgende fiskerikategorier: – frysetrawlere til rejefiskeri: 3 700 BRT – frysetrawlere til fiskeri efter fisk og blæksprutter: 3 500 BRT – 28 notfartøjer til tunfiskeri/langlinefartøjer med flydeline – 12 stangfartøjer til tunfiskeri Det bør fastlægges, hvordan disse fiskerimuligheder skal fordeles mellem medlemsstaterne. Kommissionen foreslår på dette grundlag, at Rådet vedtager denne forordning. 2. RESULTATER AF KONSEKVENSANALYSER OG HØRINGER AF INTERESSEDE PARTER De interesserede parter er blevet hørt i løbet af forhandlingerne inden for rammerne af Det Rådgivende Regionale Råd for Fjernfiskeri, som repræsenterer fiskerisektoren og ngo'er på miljø‑ og udviklingsområdet. Medlemsstaternes eksperter er også blevet hørt inden for rammerne af tekniske møder. Det er på baggrund af disse høringer konkluderet, at det er af interesse at opretholde en fiskeriprotokol med Guinea-Bissau. 3. FORSLAGETS JURIDISKE INDHOLD Den nye protokol til partnerskabsaftalen er blevet forelagt Rådet med henblik på godkendelse af undertegnelse og midlertidig anvendelse. Den er ligeledes blevet forelagt Rådet og Europa-Parlamentet med henblik på indgåelse. 2012/0135 (NLE) Forslag til RÅDETS FORORDNING om fordeling af fiskerimuligheder i henhold til protokollen mellem Den Europæiske Union og Republikken Guinea-Bissau om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem de to parter RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Europa-Kommissionen og ud fra følgende betragtninger: (1) Den 17. marts 2008 vedtog Rådet forordning (EF) nr. 241/2008 om indgåelse af en fiskeripartnerskabsaftale mellem Det Europæiske Fællesskab og Republikken Guinea-Bissau[2] (i det følgende benævnt "partnerskabsaftale"). (2) Den 10. februar 2012 blev der paraferet en ny protokol til partnerskabsaftalen (i det følgende benævnt "ny protokol"). Den nye protokol giver EU-fartøjer fiskerimuligheder i de farvande, som fiskerimæssigt hører ind under Guinea-Bissaus højhedsområde eller jurisdiktion. (3) Den [...] vedtog Rådet afgørelse …/2012/EU[3][4] om undertegnelse og midlertidig anvendelse af den nye protokol.Det bør fastlægges, hvordan fiskerimulighederne skal fordeles mellem medlemsstaterne i den nye protokols gyldighedsperiode. (4) Ifølge artikel 10, stk. 1, i Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande[5] underretter Kommissionen de berørte medlemsstater, hvis det viser sig, at de fiskerimuligheder, som EU har fået tildelt i henhold til den nye protokol, ikke udnyttes fuldt ud. Modtages der ikke noget svar inden udløbet af en frist, som fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den pågældende periode. Denne frist bør fastsættes. (5) Eftersom den gældende protokol udløber den 15. juni 2012, bør denne forordning anvendes fra datoen for undertegnelsen af den nye protokol — VEDTAGET DENNE FORORDNING: Artikel 1 De fiskerimuligheder, der er fastsat i protokollen mellem Den Europæiske Union og Republikken Guinea-Bissau om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem de to parter (i det følgende benævnt "protokol") fordeles mellem medlemsstaterne som følger: a) frysetrawlere til rejefiskeri: Spanien || 2 500 BRT Grækenland || 140 BRT Portugal || 1060 BRT b) frysetrawlere til fiskeri efter fisk og blæksprutte: Spanien || 2 900 BRT Italien || 375 BRT Grækenland || 225 BRT c) notfartøjer med fryseanlæg til tunfiskeri og langlinefartøjer: Spanien || 14 fartøjer Frankrig || 12 fartøjer Portugal || 2 fartøjer d) stangfartøjer til tunfiskeri: Spanien || 9 fartøjer Frankrig || 3 fartøjer 2. Forordning (EF) nr. 1006/2008 finder anvendelse, jf. dog fiskeripartnerskabsaftalen mellem Det Europæiske Fællesskab og Republikken Guinea-Bissau. 3. Hvis de fiskerimuligheder, der er fastsat i protokollen, ikke opbruges med ansøgningerne om fiskeritilladelse fra de medlemsstater, der er nævnt i stk. 1, kan Kommissionen tage ansøgninger om fiskeritilladelse fra andre medlemsstater i betragtning, jf. artikel 10 i Rådets forordning (EF) nr. 1006/2008. 4. Den frist, som medlemsstaterne i henhold til artikel 10, stk. 1, i forordning (EF) nr. 1006/2008 har til at bekræfte, at de ikke udnytter de fiskerimuligheder, der er tildelt i henhold til aftalen, fuldt ud, fastsættes til 10 arbejdsdage fra den dato, hvor Kommissionen meddeler dem, at fiskerimulighederne ikke er opbrugt. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den anvendes fra datoen for undertegnelsen af den nye protokol. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den . På Rådets vegne Formand [1] Vedtaget den 20. oktober 2011 af Rådet (landbrug og fiskeri). [2] EUT L 75 af 18.3.2008, s. 49. [3] EUT C …* [4] EUT: henvisning til dokument 9791/11. [5] EUT L 286 af 29.10.2008, s. 33.